hu hu hu hu hu hu hu hu hu hu hu hu hu hu hu hu hu et hu hu hu hu hu en hu hu hu fr hu pl hu hu hu hbs_lat hu fi en de hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Nem tévesztendő össze a következővel: Wiki.
A Viki egy internetes videostreaming weboldal, amely Video on Demand szolgáltatással tesz elérhetővé különféle televíziós sorozatokat, mozifilmeket és videóklipeket világszerte. A céget Szingapúrban alapították 2007-ben.[1] Szingapúr mellett San Franciscóban és Szöulban vannak irodái.
Neve a „video” és a Wiki szavak összevonásából született, arra utalva, hogy a wikialapú weboldalakhoz hasonlóan önkéntesekkel dolgozik a tartalomkezelés területén.[2] A cég 2011 januárjában elnyerte a Crunchie-díjat a legjobb nemzetközi startup vállalkozás kategóriában.[3]
A weboldalt 2007-ben Razmig Hovaghimian, Changseong Ho és Jiwon Moon alapította,[4] az alaptőkét a szingapúri startup-alap, a Neoteny Labs, valamint a LinkedIn társalapítója, Reid Hoffman biztosította.[5] 2008-ban a cég Szingapúrba költözött a városállam kedvező támogató politikájának és a pánázsiai központi helyzetének köszönhetően.[6] 2010 decemberében a Viki befejezte a bétaműködését és nyilvánosan is elérhetővé vált a nagyközönség számára.[4]
2011 augusztusában a weboldal 14 millió egyedi megtekintést regisztrált és az év októberében 20 millió dolláros támogatást szerzett a Greylock Partnerstől, az Andreessen Horowitztól és a BBC Worldwide-tól.[5][6][7]
2013 szeptemberében a céget megvásárolta a japán Rakuten 200 millió amerikai dollárért.[8]
A Viki az amerikai Huluhoz hasonlóan szerződéses webtartalmakat közvetít.[1] A tartalom úgynevezett „csatornára” kerül, majd a közösség önkéntes alapon számos nyelven feliratot készít hozzá[9] Creative Commons licenc alatt. A fordítófelület lehetővé teszi a videó szegmentálását és a felirat soronkénti fordítását, mintegy 160 nyelven.[1] A Viki más tartalomszolgáltatókkal is megosztja a feliratozott videókat, például a Huluval, a Netflix-szel vagy a Yahoo!-val, ebből bevétele származik.[2][10]
2011 szeptemberében a cég iPhone alkalmazást adott ki Viki On-The-Go néven, amely lehetővé tette a tartalom okostelefonon való elérését. A Samsunggal közösen androidos alkalmazás is készült.[7][11]
2012 májusában a Viki szerződést kötött a Warner Music-kal, a tajvani SEED Music Grouppal és a koreai LOEN Entertainmenttel, ezzel több ezer videóklipet tett elérhetővé a felületén feliratozásra.[12]
2012 júliusában a cég a kínai Renren közösségi portállal szerződött egy videoportál létrehozására, a tartalom egy részét fogják átvenni a Vikitől.[7][13]
↑ a b c Holmes, Sam: Singapore Start-up Sees Gold Mine In Foreign Language TV. WSG. (Hozzáférés: 2013. január 25.)
↑ a b Viki. CrunchBase. (Hozzáférés: 2013. január 25.)
↑ Rao, Leena: Congratulations Crunchies Winners! Twitter Takes Best Startup Of 2010. (Hozzáférés: 2013. január 25.)
↑ a b Bertschy, Zac. „Interview: Razmig Hovaghimian, Cofounder and CEO of Viki.com”, Anime News Network (Hozzáférés ideje: 2013. január 25.)
↑ a b Breaking Down Communication Barriers. WSJ. (Hozzáférés: 2013. január 25.)
↑ a b Lacy, Sarah: ViKi Raises $4.3 Million from VC All-Stars to Translate the World's Video. TechCrunch. (Hozzáférés: 2013. január 25.)
↑ a b c Boyd, E.B.: Boom Tube: How Viki Is Creating The Global Hulu. Fast Company. (Hozzáférés: 2013. január 25.)
↑ Exclusive: Japan’s Rakuten Acquires Viki Video Site for $200 Million. (Hozzáférés: 2013. szeptember 3.)
↑ Popularity of K-Dramas with fan-made foreign subtitles. DongA Ilbo. (Hozzáférés: 2016. szeptember 21.)
↑ Greg, Bates: Viki Video: 1 Billion Videos in 150 languages Means Never Having to Say Rerun. Programmable Web. (Hozzáférés: 2013. január 25.)
↑ Rao, Leena: International Video Site ViKi Debuts iPhone App, Will Partner With Samsung For Android App. TechCrunch. (Hozzáférés: 2013. január 25.)
↑ Global video site Viki moves into music, inks deals with Warner Music and other labels. The next Web. (Hozzáférés: 2013. január 25.)
↑ Lunden, Ingrid: Viki Climbs The Great Firewall, Signs With ‘China’s Facebook’ Renren For Its First Video Distribution Deal In The Country. TechCrunch. (Hozzáférés: 2013. január 25.)
Ez a szócikk részben vagy egészben a Viki (website) című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Informatikai portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Viki_(weboldal)&oldid=24557050”
Utoljára szerkesztve 2022. január 7., 21:30-kor
A lap utolsó módosítása: 2022. január 7., 21:30
A lap szövege CC BY-SA 3.0 alatt érhető el, ha nincs külön jelölve.